Quarcum summum
Quarcum summum,? aliquando quarcum veritatis appellatum, omnium quarcorum est maxime massivum. Eius massa ex coniunctione cum bosone Higgsiano derivatur. Quae coniunctio, y t {\displaystyle y_{t}} , unitatem appropinquat, atque in theoria canonica physicae particularum est maxima (fortissima) coniunctio gradu virium debilium et maiorum. Quarcum summum per experimenta Collider Detector at Fermilab et DØ apud Laboratorium Fermianum anno 1995 inventum est. Quarcum summum, sicut alia quarca, est fermion elementarium, cui est versus 1/2,? et quod omnes quattuor vires fundamentales patitur, quae sunt gravitatio, electromagnetismus, vires debiles, et vires fortes. Eius onus electricum est +2/3 e.? Eius massa, 172.76±0.3 GeV/c2, massae atomicae rhenii simillima est. Antiparticula quarci summi est antiquarcum summum, quod ab eo differt solum quod nonnullae ex eius proprietatibus magnitudinem aequam sed signum oppositum exhibent.